– Vi vil med forbundets fokus hente inn synspunkter, vurderinger, erfaringer og innspill fra våre medlemmer og tillitsvalgte. Dette blir viktig informasjon vi som forbund kan bygge videre på i vårt kriminalpolitiske arbeid, sier Arne Johannessen, leder av Politiets Fellesforbund. Han mener det er viktig å kunne se helheten med hensyn til politiets innsats i forbindelse med terrorvirksomhet og annen alvorlig kriminalitet, og advarer mot å dra enkle og forhastede konklusjoner. Arbeidsgruppen skal rapportere direkte til forbundslederen og består av representanter fra flere av forbundets lokalavdelinger.